CELEX: 62015TN0725
Language: fi
Date: 2015-12-11 00:00:00
Title: Asia T-725/15: Kanne 11.12.2015 – Chemtura Netherlands v. EFSA

22.2.2016   
            
            
               FI
            
            
               Euroopan unionin virallinen lehti
            
            
               C 68/33
            
         Kanne 11.12.2015 – Chemtura Netherlands v. EFSA
   (Asia T-725/15)
   (2016/C 068/43)
   Oikeudenkäyntikieli: englanti
   
      Asianosaiset
   
   
      Kantaja: Chemtura Netherlands (Amsterdam, Alankomaat) (edustaja: asianajajat C. Mereu ja K. Van Maldegem)
   
      Vastaaja: Euroopan elintarviketurvallisuusviranomainen
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että sen kanne otetaan tutkittavaksi ja on perusteltu,
            
         
               —
            
            
               kumoamaan Euroopan elintarviketurvallisuusviranomaisen (EFSA) 10.12.2015 tekemän päätöksen, joka koskee tiettyjen kohtien julkaisemista EFSAn asiantuntijoiden vertaisarvioinnista, joka koskee tehoaineen diflubentsuroni hyväksymisestä metaboliitti PCAn kannalta tehtyä uudelleenarviointia, jonka osalta kantaja on vaatinut luottamuksellista käsittelyä kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annetun Euroopan parlamentin ja neuvoston asetuksen (EY) N:o 1107/2009 (EUVL L 309, s. 1) mukaisesti,
            
         
               —
            
            
               velvoittamaan vastaajan korvaamaan kaikki näistä menettelyistä aiheutuneet kulut ja kustannukset.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu asetuksen 1107/2009 rikkomiseen ja liikesalaisuuksien suojan perusoikeuden loukkaamiseen.
               
                           —
                        
                        
                           Kantaja kyseenalaista oikeudellisen perustan, jonka perusteella vastaaja katsoi, että se oli velvollinen julkaisemaan arviointinsa. Vaikka EFSAn arvioinnin julkaiseminen asetuksen N:o 1107/2009 21 artiklan nojalla oli perusteltua, vastaaja rikkoi kyseisen asetuksen 63 artiklaa julkaisemalla luottamuksellisia tietoja.
                        
                     
         
               2)
            
            
               Toinen kanneperuste, joka perustuu ilmeiseen arviointivirheeseen.
               
                           —
                        
                        
                           Kantaja väittää, että vastaajan päätös perustui siihen liittyvien tosiseikkojen ja tieteellisten tietojen virheelliselle ymmärtämiselle, joka johti ilmeiseen virheeseen sen luottamuksellisuutta koskevien pyyntöjen arvioinnissa.
                        
                     
         
               3)
            
            
               Kolmas kanneperuste, joka perustuu puolustautumisoikeuksien ja hyvän hallinnon periaatteen, jotka ovat Euroopan unionin oikeuden perusperiaatteita, loukkaamiseen.
               
                           —
                        
                        
                           Kantaja ei saanut mahdollisuutta esittää huomautuksiaan asiakirjoista, joille EFSAn arvioinnit perustuvat.
                        
                     
         
               4)
            
            
               Neljäs kanneperuste, joka perustuu EFSAn velvollisuuksien laiminlyöntiin.
               
                           —
                        
                        
                           Vastaaja ei kantajan mukaan perustellut arviointiaan kaikilla sen saatavilla olleilla tieteellisillä todisteilla vaikka se on velvollinen tuottamaan tieteellisesti mahdollisimman korkeatasoisia tutkimuksia.
                        
                     
         
               5)
            
            
               Viides kanneperuste, joka perustuu luottamuksensuojan periaatteen loukkaamiseen.
               
                           —
                        
                        
                           Kantaja jatkaa neuvotteluita komissio kanssa, ja komission kirjeenvaihdossa annetaan kantajan mukaan ymmärtää, että kantajalle annetaan mahdollisuus esittää huomautuksensa EFSAn arvioinneista osana komission arviointimenettelyä. Kantaja katsoo, että sen huomautukset olisi otettava huomioon ennen EFSAn arviointien julkaisemista.